
Svar på høringsinnspill og varsel om ny høring - lokal forskrift om finansiering av private barnehager i Brønnøy kommune for tilskuddsåret 2027 
Brønnøy kommune takker for innspill fra alle private barnehager, samarbeidsutvalget og eierstyret i Soltun barnehage, tillitsvalgte i Utdanningsforbundet og Fagforbundet i private barnehager, Private barnehagers landsforbund og Norlandia-kjeden. 
Brønnøy kommune besvarer alle innspill samlet og sender over tilbakemeldingene samlet til alle som har gitt svar på høringen. Vedlagt ligger også alle høringsuttalelsene.  
 
Kommentar til høringsinnspillene som går på selve forskriften: 
Brønnøy kommune registrerer at tilbakemeldingene som kommer fra private barnehager, samarbeidsutvalget i Soltun barnehage og de tillitsvalgte i stor grad er likelydende. I all hovedsak oppsummert i følgende punkter: 
1. Telledato 
2. Inntak av barn for perioden desember til august 
3. Kommunale satsninger 
Brønnøy kommune foreslo å innføre kun 1 telling per år. Dette ville bidratt til større forutsigbarhet både for kommunen og de private barnehagene og fått ned det administrative trykket rundt tilskudd og inntak av barn. Videre foreslo Brønnøy kommune å kun unntaksvis ta inn barn i perioden desember til august. Barn som skulle prioriteres kunne være barn med særskilt behov for barnehage og/eller som rekrutteringstiltak.  
Norlandia kommenterer at forskriftens § 5 åpner for å holde utgifter til kommunale satsninger utenfor beregningsgrunnlaget for grunntilskudd.  
 
Konklusjon: 
Brønnøy kommune erkjenner at vi må bruke mer tid på å endre systemet for telledatoer, da forslaget kom opp sammen med endringene som allerede er fastsatt av staten. Vi har derfor besluttet å forholde oss til den gamle lokale retningslinjen (som ble vedtatt i desember 2022), som beskriver antall telledatoer i Brønnøy. Vi vil igangsette et arbeid i løpet av første halvår i 2027, med ny lokal retningslinje for opptak og telling av barn i barnehage. Dette i tett dialog med private barnehager. Videre ønsker Brønnøy kommune å presisere at opptak av barn i perioden desember – august styres 

av lov om barnehager, og vi vil forholde oss strengere til dette i tiden fremover, men ved opptak i perioden gjelder i 2027 telling 15. desember, 15 januar, 1. april og 1. september. 
 
Hva gjelder kommunale satsninger, så er ikke det aktuelt for det kommende året. 
 
Som følge av alle innspill som er kommet, har Brønnøy kommune besluttet å forkaste forslaget til ny lokal forskrift og har utarbeidet ny som følger malen fra KS/PBL i sin helhet. Denne sendes nå ut på ny høring. Høringsperioden vil være på 4 uker. Forskriften blir vedtatt i Brønnøy kommunestyre 24. november 2026.  
 
Kommentarer til høringsinnspillene knyttet til beregningsgrunnlaget: 
 
Norlandia: 
 
1.1 Investeringer – avgrensninger mot drift  
Vi opprettholder vårt forrige svar og er fortsatt av den formening at det svarer ut det som etterspørres for disse prosjektene:  
· 921403 Nordhus skole gjelder ombygging og ominnredning av lokaler på Nordhus skole for Toftsundet barnehage 
· 924389 Oppgradering uteområder oppvekst gjelder avgrensing av uteområde for Toftsundet barnehage og opparbeidelse av uteområdet for barnehagen 
· 950225 Utskifting lysrør gjelder pålagt utskifting av belysning i Salhus barnehage 
· 950240 Ventilasjon Klokkargården gjeler oppgradering av ventilasjonsanlegg for barnehagen. I 2025 ble ventilasjonsanlegget til Klokkargården barnehage utskiftet. (Det nye er med roterende sirkulasjonspumpe). Budsjettert kostnad, kr 700 000,-. Faktisk kostnad kr 775 000,-. Kostnaden på kr 4 200 og 33 000 tilhører dette prosjektet og er feilført i driftsregnskapet. 
Dette er alle prosjekter der tiltakene ikke gjelder andre kommunale bygg, altså ingen fordelingsnøkkel. Prosjekt 924389 er ett prosjektnummer som brukes til flere tiltak,  men var for 2025 kun gjeldende for dette prosjektet på den funksjonen. Altså ikke noe fordelingsnøkkel. Alle prosjekter er definert som investeringer, nye tiltak med kostnadsramme over 100 000 og levetid på over 3 år. Det er ingen drifts- eller vedlikeholds kostnader som er ført på disse prosjektene.  
 
1.2 Arbeidsgiveravgift 
Differansen skyldes at bruk av premiefond ikke er fordelt i regnskapet.  Andelen til bruk av premiefond 2025 er kr 4 456 519,92. I tillegg er lærling belastet kto 10100 Fastlønn med kr 400 000,- inkl pensjon og aga. Bruk av premiefond og arbeidsgiveravgift er korrigert i revidert beregningsgrunnlag. 
 
1.3 Matpenger og kostpenger 
Underskudd både i 2023 og 2024 uten at det er korrigert for det i tidligere beregninger. Det blir urimelig å skulle korrigere kun når det er overskudd på kost.   
Underskudd matpenger 2023  kr 119 912,46 
Underskudd matpenger 2024 	kr   80 083,72 
Overskudd matpenger 2025 	 	kr – 10 461,22 
 
1.4 Kostnader klassifisert som «feilføringer» 
I 2025 ble ventilasjonsanlegget til Klokkargården barnehage utskiftet. (Det nye er med roterende sirkulasjonspumpe). Budsjettert kostnad, kr 700 000,-. Faktisk kostnad kr 775 000 kr. Kostnaden på kr 4 200 og 33 000 tilhører dette prosjektet og er feilført i driftsregnskapet. 
1.5 IKT kostnader, kopieringsmaskiner og digitale arbeidsverktøy 
Brønnøy kommune henviser til avklaring fra Kunnskapsdepartementet fra 8. oktober 2026: 
«Fordi private barnehager er kompensert for slike kostnader gjennom administrasjonspåslaget, skal kommunen holde tilsvarende administrasjonsutgifter utenfor beregningen av grunntilskuddet. Dette dekker både sektoravhengige og sektoruavhengige administrasjonsutgifter, i tråd med tidligere uttalelser. Dette gir etter departementets syn best sammenheng i regelverket. At slike utgifter skal holdes utenfor må gjelde uavhengig av om de kan berøre den daglige driften i en barnehage. For eksempel vil kommunens utgifter til telefon kunne unntas i sin helhet, selv om en kommunal barnehage har en telefon som også brukes i den daglige driften. De private barnehagene er kompensert for slike utgifter i sin helhet gjennom påslaget, og en motsatt vurdering vil innebære en utilsiktet dobbeltkompensasjon». 
Brønnøy kommune tolker dette slik at alle disse kostnadene faller innunder administrasjonspåslaget, noe vi også fikk bekreftet i møte med Utdanningsdirektoratet 14.10.2026. 
1.6 Kostnader klassifisert som «barnehagemyndighet» 
 
Henviser her til rader i regnearket under fane 201. 
 
Rad 9: konsulenttjenester: Bytte av ny skriver. Timer til serviceteknikker. Dekkes av administrasjonspåslaget. 
 
Rad 13-15, 18: Merkantil barnehagemyndighet – innleie av sykevikar. Oppgaver som fakturering av foreldrebetaling og administrasjon av barnehageplasser. Kostnader knyttet til denne funksjonen.  
 
Rad 21: Visma samspill IUP modul – samhandling rundt individuell utviklingsplan som følge av enkletvedtak. Skulle vært ført som 211. Moava barnehagemyndighets modulen. Styringsverktøy for barnehagemyndighet. Skal følgelig ikke være med i beregningsgrunnlaget. 
 
1.7 Øvrige driftskostnader 
Lekeplasskontroll tas inn i beregningsgrunnlaget. Det har ikke vært utført skadedyrskontroll eller sertifisering. Strøm, forsikring og kommunale avgifter til Toftsundet ligger innbakt i husleie, men er en del av beregningsgrunnlaget fra august 2025, da de byttet til nytt bygg. 
Forsikring bygg: Forsikring på barnehagebyggende er feilført på funksjon 121. Er tatt inn i revidert beregningsgrunnlag. Se vedlegg for spesifikasjon.   
Reholdstjenester er korrigert med 255000 kr (inkl sosiale utgifter) i fane «selvkost og satser». Totalt lønnskostnad er da i tråd med tidligere år.  
Vaktmestertjenester: Utføres ved behov og har ingen faste ansatte knyttet til barnehagebyggene. Vedlikehold som er utført er kostnadsført på 221. 
 
2. Beregningsgrunnlag og doumentasjon 
 
Brønnøy kommune har ingen kommentarer utover at vi mener beregningsgrunnlaget med kommentarer i revidert utgave er tilstrekkelig dokumentasjon for de private barnehagene. 
 
 
3 . Deflator og senere justering av satser 
 
I revidert beregningsgrunnlag er kommunal deflator justert i henhold til forslaget i Statsbudsjettet for 2027. Videre er det utarbreidet nytt forslag til lokal forskrift etter mal fra KS/PBL, slik at dette med justering av satser følger kun lovens gitte mulighetsrom. 
 
4 . Kommunale satsninger 
Det er utarbeidet ny forskrift som sendes ut på høring, som følger malen til KS/PBL. Dette med kommunale satsninger tas ut av nytt forslag, da det ikke er aktuelt for oss i 2027. Brønnøy kommune beholder i tillegg gammel retningslinje for antall tellinger av barn, men vil jobbe med ny lokal retningslinje for opptak og telledatoer i løpet av 2027. 
5 . Pensjonstilskudd 
Brønnøy kommune vil gjøre enkeltvedtak innen fristen 31.10 og forholde seg til nasjonal forskrift. 
Forslag til presiseringer i forskriften 
Brønnøy kommune anerkjenner innspillene fra både PBL og Norlandia på dette punktet og har utarbeidet nytt forslag til lokal forskrift. 
 
Private barnehagers landsforbund: 
 
Generelle betraktninger:  
Brønnøy kommune har utarbeidet nytt forslag til lokal forskrift for grunntilskudd. 
 
Feil foreldrebetaling: 
Dette er korrigert i revidert beregningsgrunnlag. 
 
Refusjoner funksjon 201: 
Rettes opp i revidert beregningsgrunnlag.  
 
Lekeplasskontroll: 
Kostnader knyttet til lekeplasskontroll i 2025 er i revidert beregningsgrunnlag tatt med. 
 
Lønn funksjon 221: 
Reholdstjenester er korrigert med 255000 kr i fane «selvkost og satser». Totalt lønnskostnad er da i tråd med tidligere år.  
 
Arbeidsgiveravgift på pensjon funksjon 201: 
Pensjon vil bli korrigert for bruk av premiefond i revidert beregningsgrunnlag. Samme med arbeidsgiveravgift.  
 
Varer og tjeneser funksjon 221: 
950240 Ventilasjon Klokkargården gjeler oppgradering av ventilasjonsanlegg for barnehagen. I 2025 ble ventilasjonsanlegget til Klokkargården barnehage utskiftet. (Det nye er med roterende sirkulasjonspumpe). Budsjettert kostnad, kr 700 000,-. Faktisk kostnad kr 775 000 kr. Kostnaden på kr 4 200 og 33 000 tilhører dette prosjektet og er feilført i driftsregnskapet. 
 
Pensjon funksjon 221: 
Korrigert i beregningsgrunnlaget. 
 
Manglende oppdatering av kommunal deflator: 
Oppdatert i revidert utgave av beregningsgrunnlaget. 
 
Tilbakemedlinger på forslag til lokal forskrift: 
Som nevnt tidligere er det utarbeidet nytt forslag som er i tråd med malen fra KS/PBL. Under § 7 (rapportering, tilskuddsperiode og barnehageopptak) ønsker Brønnøy kommune å presisere følgende: 
Brønnøy kommune er enig i dette innspillet og beholder tidligere retningslinje på dette området for 2027 – altså telling 15.12, 15.01, 01.04 og 01.09. Den lokale retningslinjen for telling og opptak vil bli revidert i løpet av 2027 med dertilhørende høringsperiode.  
 
Som følge av at forskriften blir endret i sin helhet og beregningsgrunnlaget revidert, sender Brønnøy kommune dette ut på ny høring med frist 12. november 2026. Merk høringsinnspill med saksnr 
2026/2584. Dette sendes enten via edialog eller til postmottak@bronnoy.kommune.no  
 
Beregningsgrunnlaget ligger vedlagt som pdf, men sendes til barnehagene, Norlandia v/ Martine Starefoss Andersen og PBL v/ Lena Johnsen som excelfil via epost som egen forsendelse.  
 
Brønnøy kommune beklager kort høringsfrist, men overgangen til ny ordning har vært krevende for vår organisasjon, samt at vi har avventet uttalelsen fra Kunnskapsdepartementet om avklaringer rundt administrasjonspåslaget og IKT utgifter.  
 
 
Med hilsen 
 
Kåre Johan Råbakk barnehagemyndighet 
 
Dette dokumentet er elektronisk og sendes uten signatur. 
 
Vedlegg 
1 høringssvar Brønnøy 
2 Beregningsgrunnlag Brønnøy 2027 versjon 151026 
3 Forslag ny forskrift oktober 2026 

